ai4bharat/Pralekha huggingface dataset:
কৃষিমন্ত্রক
কৃষকদের আয় বৃদ্ধি এবং কৃষির আমূল পরিবর্তনে লোকসভায় আজ পেশ হল তিনটি বিল
নয়াদিল্লী, ১৪ সেপ্টেম্বর, ২০২০
লোকসভায় আজ দেশের কৃষির আমূল পরিবর্তন ঘটানো এবং কৃষকদের আয় বৃদ্ধির লক্ষে তিনটি বিল পেশ করা হল। এই বিলগুলি গত ৫ই জুনের অধ্যাদেশের স্থান নেবে। অধ্যাদেশগুলি হল:
১. কৃষিজ পণ্যের ব্যবসা ও বাণিজ্য  সংশোধনী ২০২০
২. মূল্য নিশ্চয়তা সংক্রান্ত কৃষক সমঝোতা এবং কৃষি পরিষেবা সংশোধনী ২০২০
৩. নিত্য প্রয়োজনীয় দ্রব্য 
কেন্দ্রীয় কৃষি ও কৃষক কল্যাণ এবং গ্রামোন্নয়ন ও পঞ্চায়েতী রাজ মন্ত্রী শ্রী নরেন্দ্র সিং তোমর আজ প্রথম দুটি বিল পেশ করলেন এবং উপভোক্তা বিষয়ক, খাদ্য ও গণবন্টন প্রতিমন্ত্রী শ্রী রাওসাহেব দানভে তৃতীয় বিলটি পেশ করলেন লোকসভায়। বিল পেশ করার জন্য অধ্যক্ষের অনুমতি নিয়ে শ্রী নরেন্দ্র সিং তোমর বলেন, এতে যে সমস্ত পদক্ষেপ নেওয়া হয়েছে তাতে কৃষি পণ্যের অবাধ বাণিজ্য সম্ভব হবে এবং কৃষকরা তাদের ইচ্ছামত লগ্নিকারী বেছে নেওয়ার ক্ষমতাপ্রাপ্ত হবেন। তিনি বলেন এই পদক্ষেপগুলি অতি সাম্প্রতিক যা সরকারি নীতি অনুযায়ী সারা ভারতের কৃষকদের কল্যাণে একগুচ্ছ পদক্ষেপের অন্তর্গত।
কৃষিজ পণ্যের ব্যবসা ও বাণিজ্য  সংশোধনী ২০২০-এ তে এমন একটি পরিবেশ সৃষ্টি করার লক্ষ্য নেওয়া হয়েছে যাতে কৃষক এবং ব্যবসায়ীরা কৃষিপণ্যের কেনাবেচায় পছন্দ করার স্বাধীনতা ভোগ করবেন। দক্ষতা, স্বচ্ছতা এবং অবাধ আন্তঃরাজ্য এবং অন্তরাজ্য কৃষিপণ্যের ব্যবসা প্রতিযোগিতার মাধ্যমে উচিত মূল্য পাওয়ার সুবিধা তৈরি করবে। ইলেকট্রনিক ব্যবসার সুবিধাও পাওয়া যাবে রাজ্য ভিত্তিক কৃষি পণ্য বাজার আইনের মাধ্যমে।
মূল্য নিশ্চয়তা সংক্রান্ত কৃষক সমঝোতা এবং কৃষি পরিষেবা সংশোধনী ২০২০-এতে কৃষি চুক্তি একটি জাতীয় কাঠামো তৈরি হবে যা সুরক্ষা দেবে এবং ক্ষমতায়ণ করবে কৃষকদের যাতে তারা কোন কৃষি পণ্য বাণিজ্য সংস্থার সঙ্গে, প্রক্রিয়াকরণকারীর সঙ্গে, পাইকারের সঙ্গে, রপ্তানীকারক বা বড় খুচরো বিক্রেতার সঙ্গে কৃষি পণ্য পরিষেবা সংক্রান্ত চুক্তি করতে পারে। এছাড়াও মৌখিকভাবে সম্মত উচিত মূল্যের ভবিষ্যত বিক্রির ব্যবস্থাও করতে পারে, যাতে স্বচ্ছতা এবং দূর্নীতিমুক্ত পদ্ধতি অবলম্বন করা যায়।
নিত্য প্রয়োজনীয় দ্রব্য -এর লক্ষ্য খাদ্যশস্য, ডাল, তৈলবীজ, খাদ্যের উপযুক্ত তৈল, পেঁয়াজ এবং আলুর মতো পণ্যগুলিকে অত্যাবশ্যকীয় পণ্য তালিকা থেকে সরিয়ে নেওয়া। এরফলে বেসকারী লগ্নীকারিদের অতিরিক্ত আইনী কড়াকড়ি সম্পর্কে ভীতি কাটবে, চাষ করা, মজুত করা, পরিবহন, বন্টন এবং সরবরাহে স্বাধীনতা পাওয়ার ফলে বেসরকারী এবং বিদেশী প্রত্যক্ষ বিনিয়োগ কৃষিক্ষেত্রে বাড়বে এবং অর্থনীতি গতি পাবে।
(CG/AP/NS
প্রতিরক্ষামন্ত্রক
কার্টেন রাইজার
গোয়া মেরিটাইম কনক্লেভ ২০২১
নয়াদিল্লি, ০৫ নভেম্বর, ২০২১
তৃতীয় গোয়া মেরিটাইম কনক্লেভ ২০২১ আগামী ৭-৯ নভেম্বর অনুষ্ঠিত হবে। গোয়ায় নভল ওয়ার কলেজের তত্ত্বাবধানে এই সম্মেলন আয়োজন করা হচ্ছে। গোয়া মেরিটাইম কনক্লেভ ভারতীয় নৌ-বাহিনী এমন একটি বহুপাক্ষিক মঞ্চ, যেখানে নৌ-নিরাপত্তার সঙ্গে যুক্ত প্রাতিষ্ঠানিক জ্ঞান এবং শিক্ষা প্রতিষ্ঠানগুলির মধ্যে অভিজ্ঞতা বিনিময় হয়। সমুদ্র নিরাপত্তার ক্ষেত্রে কার্যকর ও সুচিন্তিত মতবিনিময়ের লক্ষ্যে এই সম্মেলন আয়োজন করা হয়। চলতি বছরের গোড়ায় মে মাসে গোয়া মেরিটাইম কনক্লেভের প্রাক্-কর্মসূচি হিসাবে মেরিটাইম সিম্পোসিয়াম আয়োজন করা হয়।
এবারের গোয়া মেরিটাইম কনক্লেভের মূল ভাবনা সমুদ্র নিরাপত্তা ও উদ্ভূত অপ্রচলিত বিপদ। এই সম্মেলনে ভারতীয় নৌ-বাহিনীর প্রধান অ্যাডমিরাল করমবীর সিং বিভিন্ন দেশের নৌ-সেনা বা নৌ-বাহিনীর প্রধানদের অভ্যর্থনা জানাবেন। এবার ১২টি দেশ থেকে সম্মেলনে প্রতিনিধিরা যোগ দিচ্ছেন। ভারতের প্রতিরক্ষা সচিব সম্মেলনে উদ্বোধনী ভাষণ ও বিদেশ সচিব মূল ভাষণ দেবেন।
উল্লেখ করা যেতে পারে, একবিংশ শতাব্দীর রণকৌশলগত চালচিত্রে ভারত মহাসাগরীয় অঞ্চল কেন্দ্রবিন্দু হয়ে উঠছে। তাইও, আঞ্চলিক সবপক্ষকে এক মঞ্চে নিয়ে এসে বিভিন্ন বিষয় নিয়ে আলোচনা ও সহযোগিতার মাধ্যমে বিভিন্ন কৌশল রূপায়ণের ক্ষেত্রে এই সম্মেলন গুরুত্বপূর্ণ হয়ে উঠতে চলেছে। সম্মেলনে সমসাময়িক সামুদ্রিক নিরাপত্তাগত চ্যালেঞ্জগুলি নিয়েও আলোচনা হবে। সম্মেলনের ৩টি অধিবেশনে সংশ্লিষ্ট ক্ষেত্রের বিশেষজ্ঞরা উদ্ভূত অপ্রচলিত বিপদ, আঞ্চলিক সহযোগিতা জোরদার করার মতো বিষয়গুলি নিয়ে আলোচনা করবেন। সম্মেলনে অংশগ্রহণকারী দেশগুলির নৌ প্রধান বা নৌ এজেন্সিগুলির প্রধানরা পারস্পরিক যোগাযোগ ও সমন্বয় বাড়ানোর ওপর গুরুত্ব দিয়ে ভারত মহাসাগরীয় অঞ্চলে সামুদ্রিক নিরাপত্তায় ভবিষ্যৎ চ্যালেঞ্জ নিয়ে আলোচনা করবেন।
তৃতীয় গোয়া মেরিটাইম কনক্লেভে নিরাপদ ও সুরক্ষিত সমুদ্র ব্যবস্থা নিশ্চিত করতে সমবেত দায়িত্ব এবং ভারত মহাসাগরীয় অঞ্চলে স্থায়ী ভিত্তিতে শান্তি বজায় রাখার মূল নীতিগুলি নিয়ে আলোচনা হবে।
CG/BD/SB
(Visitor Counter : 138
প্রধানমন্ত্রীরদপ্তর
বিশিষ্ট ওড়িয়া সুরকার ও সঙ্গীতশিল্পী প্রফুল্ল করের প্রয়াণে প্রধানমন্ত্রীর শোক প্রকাশ
নতুন দিল্লি, ১৮ এপ্রিল, ২০২২
প্রধানমন্ত্রী শ্রী নরেন্দ্র মোদী বিশিষ্ট ওড়িয়া সুরকার এবং সঙ্গীতশিল্পী প্রফুল্ল করের প্রয়াণে গভীর শোক প্রকাশ করেছেন।
শ্রী মোদী বলেছেন, ওড়িয়া সংস্কৃতি এবং সঙ্গীত জগতে অগ্রণী অবদানের জন্য প্রফুল্ল কর জি চিরস্মরণীয় হয়ে থাকবেন।
এক ট্যুইটে প্রধানমন্ত্রী জানিয়েছেন;
“শ্রী প্রফুল্ল কর জির প্রয়াণে শোকাহত। ওড়িয়া সংস্কৃতি ও সঙ্গীত জগতে অগ্রণী অবদানের জন্য তিনি চিরস্মরণীয় হয়ে থাকবেন। তিনি বহুমুখী ব্যক্তিত্বের অধিকারী ছিলেন। তাঁর সৃজনশীলতা কাজের মাধ্যমে প্রতিফলিত হয়েছে। তাঁর পরিবার এবং অনুরাগীদের প্রতি সমবেদনা। ওম শান্তি।”
CG/SS/SKD/
(
স্বাস্থ্যওপরিবারকল্যাণমন্ত্রক
স্বাস্থ্য ও ওষুধের বিষয়ে সহযোগিতার জন্য ভারত ও ইজরায়েলের মধ্যে সমঝোতাপত্রে অনুমোদন কেন্দ্রীয় মন্ত্রিসভার
নয়াদিল্লি, ০৪ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে স্বাস্থ্য ও ওষুধের বিষয়ে সহযোগিতার জন্য ভারত ও ইজরায়েলের মধ্যে সমঝোতাপত্র স্বাক্ষরকে অনুমোদন দিয়েছে।
এর ফলে, যেসব ক্ষেত্রে সহযোগিতা গড়ে উঠবে, সেগুলি হল –
১) চিকিৎসক সহ স্বাস্থ্য কর্মীদের মধ্যে প্রশিক্ষণ ও আদান-প্রদান কর্মসূচী
২) মানবসম্পদ উন্নয়নে এবং স্বাস্থ্য পরিকাঠামো গঠনে সহায়তা
৩) ওষুধ উৎপাদন, চিকিৎসা সংক্রান্ত সরঞ্জাম ও প্রসাধনী দ্রব্যের নিয়মাবলীর জন্য তথ্যের আদান-প্রদান
৪) জলবায়ুর কারণে নাগরিকদের স্বাস্থ্যের বিষয়ে নানা ধরনের ঝুঁকি মূল্যায়নে মতামত আদান-প্রদান এবং এক্ষেত্রে জনস্বাস্থ্যের বিষয়ে পরিবেশকে মানিয়ে চলার তথ্য বিনিময়
৫) জলবায়ুর সঙ্গে সাযুজ্য রেখে ফলে প্রয়োজনীয় পরিবেশ অনুসারে পরিকাঠামো নির্মাণ এবং পরিবেশ-বান্ধব স্বাস্থ্য পরিষেবা গড়ে তোলার বিষয়ে বিশেষজ্ঞদের মধ্যে অভিজ্ঞা ভাগ করে নেওয়া।
৬) প্রাসঙ্গিক বিভিন্ন ক্ষেত্রে পারস্পরিক স্বার্থ সংশ্লিষ্ট গবেষণায় উৎসাহদান
৭) পারস্পরিক আলোচনার মধ্য দিয়ে অন্যান্য ক্ষেত্রে সহযোগিতা
উভয় দেশের প্রতিনিধিরা গোল টেবিল বৈঠক, সম্মেলন এবং কর্মশালা আয়োজনের মধ্য দিয়ে সহযোগিতা বৃদ্ধি ও তথ্যের আদান-প্রদান করবেন।
CG/CB/SB
(
প্রতিরক্ষামন্ত্রক
অগ্নিপথ প্রকল্পে যুক্ত হওয়ার বয়ঃসীমায় বৃদ্ধি
নয়াদিল্লী, ১৭ জুন, ২০২২
অগ্নিপথ প্রকল্প ঘোষণার সময় সশস্ত্র বাহিনীতে যাবতীয় নতুন নিয়োগের ক্ষেত্রে বয়ঃসীমা স্থির হয়েছিল সাড়ে ১৭ থেকে ২১ বছর।
অবশ্য, গত দু’বছরে নিয়োগ প্রক্রিয়া গ্রহণ করা সম্ভব না হওয়ার বিষয়টিকে বিবেচনায় রেখে সরকার ২০২২-এ প্রস্তাবিত নিয়োগের জন্য বয়সে এককালীন ছাড় দেওয়ার সিদ্ধান্ত নিয়েছে।
সেই অনুসারে, ২০২২-এ অগ্নিপথ প্রকল্পে নিয়োগের জন্য বয়সের ঊর্ধ্বসীমা বাড়িয়ে ২৩ বছর করা হয়েছে।
PG/BD/NS
(
স্বাস্থ্যওপরিবারকল্যাণমন্ত্রক
রাজ্য-কেন্দ্রশাসিত অঞ্চলগুলির কাছে কোভিড-১৯ টিকা যোগান সম্পর্কিত সর্বশেষ তথ্য
রাজ্য-কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি টিকার ডোজ সরবরাহ
রাজ্য-কেন্দ্রশাসিত অঞ্চলগুলির কাছে ১৮ কোটি ৩৪ লক্ষের বেশি টিকার ডোজ রয়েছে
নয়াদিল্লী, ০৯ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ই জানুয়ারি শুরু হয়। অবশ্য সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১-শে জুন। টিকার যোগানের ওপর ভিত্তি করে টিকাকরণের পরিধি বাড়ানো হচ্ছে সেইসঙ্গে আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে যাতে আগেভাগে টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকার উৎপাদক সংস্থাগুলির কাছে থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৯৮ হাজার ৮৬৫-টি টিকার ডোজ বিনামূল্যে সরবরাহ করা হয়েছে।
এমনকি রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৮ কোটি ৩৪ লক্ষ ৯৪ হাজার ১৭০টি টিকার ডোজ হাতে রয়েছে।
CG/BD/NS
(Visitor Counter : 78
প্রধানমন্ত্রীরদপ্তর
গুজরাট ও মহারাষ্ট্রের রাজ্য প্রতিষ্ঠা দিবসে প্রধানমন্ত্রীর শুভেচ্ছা
নতুন দিল্লি, ১ মে, ২০২১
প্রধানমন্ত্রী শ্রী নরেন্দ্র মোদী গুজরাট ও মহারাষ্ট্রের রাজ্য প্রতিষ্ঠা দিবস উপলক্ষে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, ‘গুজরাট ও মহারাষ্ট্র আজ তাদের রাজ্য প্রতিষ্ঠা দিবস উদযাপন করছে। এই দুই রাজ্যের মানুষ জাতীয় অগ্রগতিতে অসামান্য অবদান রেখেছেন। এই রাজ্য দুটি কোভিড-১৯-এর বিরুদ্ধে সফল ভাবে লড়াই চালিয়ে যাক এবং রাজ্যের মানুষের সুস্বাস্থ্য বজায় থাকুক।’
SC/BD/AS/
(
কেন্দ্রীয়মন্ত্রিসভা
কেন্দ্রীয় মন্ত্রিসভা ভারত ও গায়ানার মধ্যে বিমান পরিষেবা চুক্তি অনুমোদন করেছে
নয়াদিল্লি, ২২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারত সরকার ও গায়ানা সরকারের মধ্যে হওয়া বিমান পরিষেবা চুক্তিটি অনুমোদন করেছে। বিমান পরিষেবা চুক্তিটি দুই দেশের মধ্যে কূটনৈতিক আলোচনার পর উভয় পক্ষ প্রয়োজনীয় অভ্যন্তরীণ প্রক্রিয়া সম্পূর্ণ করলে কার্যকর হবে।
গায়ানায় জনসংখ্যার এক বিপুল অংশ ভারতীয়। ২০১২ সালের জনগণনা অনুযায়ী, সেখানে বসবাসকারী ৪০ শতাংশই ভারতীয়। গায়ানার সঙ্গে বিমান পরিষেবা সমঝোতা চুক্তি স্বাক্ষরিত হওয়ায় দুই দেশের মধ্যে এ সংক্রান্ত একটি রূপরেখা কার্যকর করা হবে। ভারতে অসামরিক বিমান চলাচল ক্ষেত্রে ক্রমবর্ধমান চাহিদার পরিপ্রেক্ষিতে আন্তর্জাতিক বিমান যোগাযোগ বাড়াতে বিভিন্ন দেশের সঙ্গে বায়ু পরিষেবা চুক্তি স্বাক্ষর করা হচ্ছে। এই চুক্তিটি স্বাক্ষরকারী দুই দেশের মধ্যে বিমান চলাচলের আইনি পরিকাঠামো তৈরি করে। বর্তমানে ভারত সরকার এবং গায়ানা সরকারের মধ্যে এ ধরনের কোনও সমঝোতা নেই।
নতুন এই বিমান পরিষেবা চুক্তির ফলে ভারত ও গায়ানার মধ্যে যোগাযোগ বৃদ্ধি পাবে এবং উভয় দেশের মধ্যে বাণিজ্যিক সম্পর্ক মজবুত হওয়ার পথ প্রশস্ত হবে।
PG/PM/SB
(
কর্মী, জন-অভিযোগএবংপেনশনমন্ত্রক
লোকপাল ওয়েবসাইটের সূচনা
নয়াদিল্লি, ১৬ মে, ২০১৯
লোকপাল ওয়েবসাইটের আজ  সূচনা হয়েছে। লোকপাল কমিটির সমস্ত সদস্যদের উপস্থিতিতে ওয়েবসাইটের আনুষ্ঠানিক সূচনা করেন লোকপাল প্রতিষ্ঠানের চেয়ারপার্সন বিচারপতি পিনাকী চন্দ্র ঘোষ। এই উপলক্ষে ন্যাশনাল ইনফরমেটিক্স সেন্টারের  মহানির্দেশক শ্রীমতী নীতা ভার্মা উপস্থিত ছিলেন। এনআইসি এই ওয়েবসাইটটি প্রস্তুত করেছে। লোকপালের কাজকর্ম ও পরিচালনা সংক্রান্ত মৌলিক তথ্য ওয়েবসাইটটি থেকে পাওয়া যাবে।
সরকারি কাজকর্মের সঙ্গে যুক্ত ব্যক্তিদের বিরুদ্ধে দুর্নীতির অভিযোগের অনুসন্ধান ও তদন্তের জন্য ২০১৩-র লোকপাল ও লোকায়ুক্ত আইনের আওতায় লোকপাল গঠন করা হয়। স্বাধীন ভারতে এটি এ ধরণের প্রথম প্রতিষ্ঠান।
লোকপালের প্রথম চেয়ারপার্সন হিসেবে বিচারপতি পিনাকী চন্দ্র ঘোষ গত ২৩শে মার্চ শপথ গ্রহণ করেন। এর পাশাপাশি, প্রতিষ্ঠানের বিচার বিভাগীয় সদস্য হিসেবে চারজন এবং বিচার বিভাগ বহির্ভূত সদস্য হিসেবে চারজনকে নিযুক্ত করা হয়েছে। নতুন দিল্লির এক হোটেলে অস্থায়ীভাবে লোকপালের কাজকর্ম চলছে।
ওয়েবসাইটে অভিযোগ দাখিল করার জন্য শর্ত ও নিয়মাবলী সহ অন্যান্য প্রক্রিয়া রচনার kaj পুরোদমে চলছে। গত ১৬ই এপ্রিল পর্যন্ত লোকপালের কাছে যে সমস্ত অভিযোগ জমা পড়েছিল, তা প্রতিষ্ঠানের পক্ষ থেকে খতিয়ে দেখে নিষ্পত্তি করা হয়েছে। ঐ দিনের পর থেকে জমা পড়া অভিযোগগুলি খতিয়ে দেখার কাজ চলছে।
CG/BD/DM
(Visitor Counter : 186
অর্থমন্ত্রক
পঞ্চম রাজ্য হিসেবে রাজস্থান শহরাঞ্চলের স্থানীয় প্রশাসনের সংস্কার সম্পূর্ণ করেছে
নয়াদিল্লী, ২৮ জানুয়ারি, ২০২১
অর্থ মন্ত্রকের ব্যয় দপ্তরের সুপারিশক্রমে শহরাঞ্চলের স্থানীয় প্রশাসনের সংস্কারের কাজ রাজস্থান সম্পূর্ণ করেছে। অন্ধ্রপ্রদেশ, মধ্যপ্রদেশ, মণিপুর ও তেলেঙ্গানার পর পঞ্চম রাজ্য হিসেবে রাজস্থান এই কাজ সম্পূর্ণ করেছে। এর ফলে খোলা বাজার থেকে রাজস্থান আরও ২ হাজার ৭৩১ কোটি টাকা আর্থিক সম্পদ জোগাড় করতে পারবে। এই ৫টি রাজ্য মোট ১০ হাজার ২১২ কোটি টাকা খোলা বাজার থেকে ঋণ নিতে পারবে।
নাগরিকদের উন্নত জনস্বাস্থ্য ও পয়ঃনিষ্কাশী ব্যবস্থার সুবিধা দিতে রাজ্যগুলি যাতে শহরাঞ্চলের স্থানীয় প্রশাসনের আর্থিক পরিকাঠামো দৃঢ় করে তার জন্য এই উদ্যোগ নেওয়া হয়েছে। ব্যয় দপ্তরের পরামর্শক্রমে :
১) রাজ্যগুলিকে যে ২টি বিষয়ের ওপর কাজ করতে হবে সেগুলি হল
ক) শহরাঞ্চলে সম্পত্তি করের ক্ষেত্রে মেঝের ক্ষেত্রফল অনুযায়ী কর নির্ধারণের হার তৈরি করতে হবে
খ) যতটা মেঝে ব্যবহার করা হবে তার ওপর ভিত্তি করে জল সরবরাহ, পয়ঃনিষ্কাশী ব্যবস্থার সুযোগ দিতে হবে। এর মাধ্যমে বর্তমান বাজারদর ও অতীতের মুদ্রাস্ফীতির বিষয়টি বিবেচনা করা হবে।
২) রাজ্যগুলি সম্পত্তি কর নির্ধারণের জন্য নির্দিষ্ট সময় অন্তর মেঝের পরিমাণ অনুসারে তা বৃদ্ধি করতে পারবে।
কোভিড-১৯ মহামারীর ফলে উদ্ভুত চ্যালেঞ্জের জন্য কেন্দ্র ২০২০র ১৭ই মে রাজ্যগুলির ঋণ সংগ্রহের পরিমাণ তাদের মোট অভ্যন্তরীণ উৎপাদনের ২ শতাংশ বৃদ্ধি করেছে। এর মধ্যে অর্ধেক অর্থ নাগরিক কেন্দ্রিক সংস্কারের মাধ্যমে পাওয়া যাবে। এক দেশ এক রেশন কার্ড ব্যবস্থা, সহজে ব্যবসা করার জন্য সংস্কার, শহরাঞ্চলের বিভিন্ন পরিষেবার ক্ষেত্রে সংস্কার, বিদ্যুৎ ক্ষেত্রে সংস্কার- এই চারটি বিষয়ের ওপর বিবেচনা করে নাগরিক কেন্দ্রিক সংস্কারগুলিকে বাস্তবায়িত করতে হবে। প্রতিটি সংস্কার বাস্তবায়িত হলে রাজ্যের মোট অভ্যন্তরীণ উৎপাদনের ০.২৫ শতাংশ হারে ঋণ নেওয়া যাবে।
এ পর্যন্ত ১১টি রাজ্য এক দেশ এক রেশন কার্ড ব্যবস্থা, ৮টি রাজ্য সহজে ব্যবসা করার ব্যবস্থা, ৫টি রাজ্য স্থানীয় প্রশাসনের সংস্কার ও একটি রাজ্য বিদ্যু ক্ষেত্রে সংস্কারের কাজ সম্পূর্ণ করেছে। শেষ পাওয়া হিসেব অনুসারে রাজ্যগুলিকে মোট ৬৫ হাজার ৪৯৩ কোটি টাকা ঋণ নেওয়ার অনুমতি দেওয়া হয়েছে।
প্রতিরক্ষামন্ত্রক
এয়ার মার্শাল এস প্রভাকরণ ভারতীয় বায়ু সেনার পশ্চিমাঞ্চলীয় এয়ার কমান্ডের দায়িত্বভার গ্রহণ করলেন
নতুন দিল্লি, ০১ মার্চ, ২০২২
এয়ার মার্শাল শ্রীকুমার প্রভাকরণ পয়লা মার্চ ২০২২-এ দিল্লিতে অবস্থিত পশ্চিমাঞ্চলীয় এয়ার কমান্ডের দায়িত্বভার গ্রহণ করলেন।
এয়ার মার্শাল প্রভাকরণ পুনের ন্যাশনাল ডিফেন্স আকাদেমির স্নাতক। ১৯৮৩ সালের ২২শে ডিসেম্বর একজন ফাইটার পাইলট হিসেবে তিনি ভারতীয় বায়ু সেনায় যোগ দিয়েছিলেন। তিনি ডিফেন্স সার্ভিসেস স্টাফ কলেজ , ওয়েলিংটন এবং ন্যাশনাল ডিফেন্স কলেজ, নতুন দিল্লির প্রাক্তনী। এয়ার মার্শাল প্রভাকরণ একজন অভিজ্ঞ মিগ-২১ পাইলট এবং ক্যাটাগরি ‘এ’ তালিকাভুক্ত উড়ান প্রশিক্ষক। তাঁর প্রায় ৫ হাজার ঘণ্টা আকাশে ওড়ার অভিজ্ঞতা রয়েছে।
৩৮ বছরেরও বেশি সময়ের চাকরি জীবনে এয়ার মার্শাল প্রভাকরণ বিভিন্ন গুরুত্বপূর্ণ দায়িত্ব সামলেছেন। এর মধ্যে রয়েছে দুটি ফ্লাইং স্টেশন এবং ভারতীয় বায়ু সেনার সূর্যকিরণ অ্যারোবেটিক টিম-এর কমান্ড। তিনি ডিএসএসসি-র ডিরেক্টিং স্টাফ, কলেজ অফ এয়ার ওয়ারফেয়ার -এর কমান্ড্যান্ট, মিশরের কায়রোয় ভারতীয় মিশনের প্রতিরক্ষা অ্যাটাশে, এয়ার স্টাফ ইন্টেলিজেন্স [এসিএএস ]-এর সহকারী প্রধান, গান্ধীনগরে অবস্থিত দক্ষিণ পশ্চিম এয়ার কমান্ডের মহানির্দেশক  এবং সিনিয়র এয়ার স্টাফ অফিসার হিসেবে দায়িত্ব পালন করেছেন। বর্তমান পদে যোগ দেওয়ার আগে তিনি হায়দ্রাবাদের এয়ার ফোর্স আকাদেমির কমান্ড্যান্ট ছিলেন।
এয়ার মার্শাল প্রভাকরণ বায়ু সেনা পদক এবং অতি বিশিষ্ট সেবা পদকে ভূষিত হয়েছেন।
এয়ার মার্শাল প্রভাকরণ, এয়ার মার্শাল অমিত দেবের স্থলাভিষিক্ত হলেন, যিনি ৩৯ বছরেরও বেশি সময় ধরে ভারতীয় বায়ু সেনায় দক্ষতার সঙ্গে কাজ করার পর ২৮শে ফেব্রুয়ারি ২০২২ তারিখে অবসর গ্রহণ করেন।
CG/SD/SKD/
(Visitor Counter : 126
প্রধানমন্ত্রীরদপ্তর
এমএসএমই প্রতিযোগিতা মূলক  প্রকল্পের লিঙ্ক ভাগ করে নিলেন প্রধানমন্ত্রী
নয়াদিল্লি, ১৩ মার্চ, ২০২৩
প্রধানমন্ত্রী শ্রী নরেন্দ্র মোদী এমএসএমই প্রতিযোগিতা মূলক  প্রকল্পের লিঙ্ক ভাগ করে নিয়েছেন। তিনি বলেন, ভারতের অর্থনৈতিক বৃদ্ধির মূল স্তম্ভ এমএসএমই ক্ষেত্রকে শক্তিশালী করার জন্য আমাদের প্রয়াসের এটা এক অঙ্গ স্বরূপ। এমএসএমই চ্যাম্পিয়ান্স প্রকল্পের অধীনে এমএসএমই প্রতিযোগিতা মূলক  প্রকল্প চালু করা হয়।
এমএসএমই-র কেন্দ্রীয় মন্ত্রী নারায়ণ রানের এক ট্যুইটের উত্তরে প্রধানমন্ত্রী ট্যুইট করে বলেছেন;
“ভারতের অর্থনৈতিক বৃদ্ধির মূল স্তম্ভ এমএসএমই ক্ষেত্রকে শক্তিশালী করার জন্য আমাদের প্রয়াসের এটা এক অঙ্গ স্বরূপ।”
PG/AB/NS
(
বিজ্ঞানওপ্রযুক্তিমন্ত্রক
জার্মান শিল্প এবং শিল্প গবেষণা ও উন্নয়ন সংস্থাগুলিতে শিল্প ক্ষেত্রে গবেষণা জন্য তরুণ ভারতীয় গবেষকদের সহায়তায় আইজিএসটিসি শিল্প সৌহার্দ্য কর্মসূচির সূচনা করেছে
নয়াদিল্লী, ১৫ জুন, ২০২১
ভারত-জার্মান বিজ্ঞান ও প্রযুক্তি কেন্দ্র এর ১১তম প্রতিষ্ঠা দিবস উপলক্ষ্যে ভারতীয় বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা আইজিএসটিসি শিল্প সৌহার্দ্য কর্মসূচির সূচনা করেছেন।
অধ্যাপক আশুতোষ শর্মা জানান, এই কর্মসূচি দুই দেশের মধ্যে শিল্প ক্ষেত্রে দক্ষতা বৃদ্ধিতে উৎসাহিত করবে এবং শিক্ষার্থীদের শিল্প ও গবেষণা ক্ষেত্রে নানান সমস্যা মোকাবিলায় উদ্ভাবনী চিন্তা-ভাবনা বিকাশে সাহায্য করবে। একইসঙ্গে তরুণ গবেষকদের জার্মান ব্যবস্থাপনায় গবেষণা, প্রযুক্তি বিকাশ ও শিল্পক্ষেত্রে অভিজ্ঞতাকে কাজে লাগানোর বিষয়ে উৎসাহ যোগাবে।
আইজিএসটিসি শিল্প সৌহার্দ্য কর্মসূচি তরুণ ভারতীয় পিএইচডি শিক্ষার্থী ও বিজ্ঞান এবং ইঞ্জিনিয়ারিং বিভাগের পোস্ট ডক্টরাল গবেষকদের জার্মান শিল্প ও শিল্প গবেষণা এবং উন্নয়ন সংস্থায় শিল্প ক্ষেত্রের বিকাশে সহায়তা করবে। সর্বাধিক এক বছরের জন্য শিক্ষার্থীদের আর্থিক সহায়তা প্রদান করা হবে। গতকাল আইজিএসটিসি-র প্রতিষ্ঠা দিবস উপলক্ষ্যে আয়োজিত এক ভার্চুয়াল বৈঠকে প্রতিষ্ঠানের পরিচালন পর্ষদের সদস্য, ভারত ও জার্মান সরকার এবং শিল্প ও শিক্ষা প্রতিষ্ঠানের প্রতিনিধিদের উপস্থিতিতে এই কর্মসূচির সূচনা করা হয়। ভারত সরকারের বিজ্ঞান ও প্রযুক্তি দপ্তর এবং জার্মান সরকারের শিক্ষা ও গবেষণা দপ্তর যৌথভাবে এই আইজিএসটিসি প্রতিষ্ঠা করেছে। এই কর্মসূচির বিষয়ে বিস্তারিত জানা যাবে নিম্নলিখিত লিঙ্কের মাধ্যমে-
http://www.igstc.org/
CG/SS/NS
(Visitor Counter : 150
নারীওশিশুবিকাশমন্ত্রক
লকডাউনের সময় বাল্যবিবাহের ঘটনায় বৃদ্ধি
নয়াদিল্লি, ১৭ সেপ্টেম্বর, ২০২০
জাতীয় অপরাধ রেকর্ড ব্যুরো -র পক্ষ থেকে প্রাপ্ত তথ্য অনুযায়ী, লকডাউনের সময় এমন কোনও তথ্য নেই যা থেকে ইঙ্গিত পাওয়া যায় সেই সময় বাল্যবিবাহের ঘটনা বৃদ্ধি পেয়েছে।
রাজ্যসভায় আজ এক লিখিত জবাবে এই তথ্য দেন মহিলা ও শিশুকল্যাণ মন্ত্রী শ্রীমতী স্মৃতি জুবিন ইরানি। তিনি আরও জানান, সরকার বাল্যবিবাহ বর্জন আইন, ২০০৬ কার্যকর করেছে। এছাড়াও, বাল্যবিবাহ প্রতিরোধে রাজ্য ও কেন্দ্রশাসিত অঞ্চলগুলিকে বিভিন্ন সময় পরামর্শ দেওয়া হয়। এর পাশাপাশি, বাল্যবিবাহের কু-প্রথা বর্জনে সচেতনতামূলক অভিযান, সংবাদমাধ্যমে প্রচার ও তৃণমূল স্তরে বিভিন্ন কর্মসূচি গ্রহণ করা হয়। এই উদ্যোগগুলির মাধ্যমে সামাজিক এই কু-প্রথাটির খারাপ দিকগুলি জনসমক্ষে তুলে ধরা হয়ে থাকে। বাল্যবিবাহে অনুৎসাহিত করার জন্য এবং লিঙ্গ সমতা বজায় রাখতে বিশেষ করে, মহিলাদের মধ্যে সচেতনতা গড়ে তুলতে মন্ত্রক 'বেটি বাঁচাও বেটি পড়াও' কর্মসূচি রূপায়ণ করছে। জাতীয় শিশু অধিকার সুরক্ষা কমিশনও বিভিন্ন সময় সংশ্লিষ্ট সব পক্ষের সঙ্গে আলাপ-আলোচনা ও সহযোগিতার মাধ্যমে বাল্যবিবাহ প্রথা বর্জনে সচেতনতামূলক অভিযান গ্রহণ করে থাকে বলেও শ্রী ইরানি জানান।
(CG/BD/DM
তথ্যওসম্প্রচারমন্ত্রক
দ্বিতীয় দফায় ‘মিশন ইন্দ্রধনুষ’-এর প্রচারাভিযান জোরদার করে তুলতে আরওবি কলকাতা আয়োজিত একদিনের কর্মশালা
কলকাতা, ৭ ফেব্রুয়ারি, ২০২০
দ্বিতীয় দফায় ‘মিশন ইন্দ্রধনুষ’-এর প্রচারাভিযান জোরদার করে তুলতে আজ কলকাতার রিজিওনাল আউটরিচ ব্যুরো  একদিনের কর্মশালার আয়োজন করেছিল। তথ্য ও সম্প্রচার মন্ত্রকের পূর্বাঞ্চলীয় শাখার মহানির্দেশক শ্রী আর এন মিশ্র এই কর্মশালার উদ্বোধন করেন। অনুষ্ঠানে উপস্থিত ছিলেন আরওবি-র অধিকর্তা শ্রী এ কে এ লাখরা।
অনুষ্ঠানে শ্রী মিশ্র ‘মিশন ইন্দ্রধনুষ’-এর গুরুত্ব তুলে ধরেন এবং তথ্য ও সম্প্রচার মন্ত্রকের অন্তর্গত সঙ্গীত ও নাটক বিভাগের কর্মীদের সাধারণ মানুষের মাঝে গিয়ে লোকনৃত্য, সঙ্গীত এবং নাটকের মাধ্যমে ‘মিশন ইন্দ্রধনুষ’ সম্পর্কে সচেতন করে তোলা ও শিক্ষিত করে তোলার আহ্বান জানান যাতে সাধারণ মানুষের তাঁদের শিশুদের টিকাকরণের বিষয়ে আগ্রহী হয়ে ওঠেন। এর পাশাপাশি শ্রী মিশ্র আরও বলেন, শিশুদের টিকাকরণ এবং মায়েদের পুষ্টি পরস্পরের সঙ্গে সম্পর্কযুক্ত। এটি শিশুদের স্বাস্থ্যের জন্য গুরুত্বপূর্ণ।
কেন্দ্রীয় সরকার সর্বজনীন টিকাকরণ কর্মসূচির আওতায় দেশের ২৯টি রাজ্য/কেন্দ্রশাসিত অঞ্চলের ৩৮১টি জেলায় সমস্ত শিশুদের টিকাকরণের উদ্দেশ্যে ২০১৭-১৮ অর্থবর্ষে দ্বিতীয় দফার এই ‘মিশন ইন্দ্রধনুষ’ কর্মসূচির সূচনা করেছে। ইন্দ্রধনুষ কর্মসূচির প্রথম দুই পর্যায়ে টিকাকরণ ৬.৭ শতাংশ বৃদ্ধি পেয়েছে। ২০১৫-১৬ অর্থবর্ষের জাতীয় পরিবার স্বাস্থ্য সমীক্ষা অনুযায়ী গড়ে টিকাকরণ ১৮.৫ শতাংশ বৃদ্ধি পেয়েছে।
‘মিশন ইন্দ্রধনুষ’-এর অন্তর্গত গ্রাম স্বরাজ অভিযান এবং গ্রাম স্বরাজ কর্মসূচির আওতায় ৩৬টি রাজ্য/কেন্দ্রশাসিত অঞ্চলের ৬৯০টি জেলায় ৩.৬১ কোটি শিশু এবং ৯১.৪৫ লক্ষ গর্ভবতী মহিলাদের টিকা দেওয়া হয়েছে।
দেশের পিছিয়ে পড়া প্রত্যন্ত অঞ্চলের পরিবারের কোন শিশুই যাতে টিকাকরণ কর্মসূচির আওতা থেকে বাদ না পরে সেদিকে লক্ষ্য রেখেই সরকার এই কর্মসূচির ওপর জোর দিয়েছে।
CG/SS/DM
(Visitor Counter : 27
শিল্পওবাণিজ্যমন্ত্রক
রপ্তানি উন্নয়ন পর্ষদের প্রতিনিধিদের সঙ্গে ভিডিও কনফারেন্সের মাধ্যমে বৈঠক শ্রী পীযূষ গোয়েলের।
নয়াদিল্লি, ২৭ মার্চ, ২০২০
কেন্দ্রীয় রেল এবং শিল্প ও বাণিজ্য মন্ত্রী শ্রী পীযূষ গোয়েল শুক্রবার ভিডিও কনফারেন্সের মাধ্যমে রপ্তানি উন্নয়ন পর্ষদের প্রতিনিধিদের সঙ্গে বৈঠক করেন।বৈঠকে করোনাভাইরাস সংক্রমনের জেরে দেশজুড়ে লকডাউন পরিস্থিতিতে তাদের মতামত এবং প্রতিক্রিয়া জানতে চাওয়া হয়। এই পরিস্থিতির জেরে বাণিজ্যে যে প্রভাব পড়েছে এবং এই কঠিন অবস্থা থেকে কি ভাবে বেরিয়ে আসা যায়, সে বিষয়ে বিভিন্ন মতামত উপস্থাপন করেন রপ্তানি উন্নয়ন পর্ষদের প্রতিনিধিরা।
বৈঠকে কেন্দ্রীয় মন্ত্রী বলেন দেশের অর্থনীতিতে আমদানি - রপ্তানি ক্ষেত্র গুরুত্বপূর্ণ ভূমিকা পালন করে থাকে । কিন্তু ১৩০ কোটি ভারতবাসীর সুরক্ষা এবং স্বাস্থ্যের দিকে তাকিয়ে এই লকডাউন প্রয়োজন। সরকার এই কঠিন পরিস্থিতিতে এগিয়ে এসেছে। কেন্দ্রীয় অর্থমন্ত্রক ও আর বি আই বাণিজ্যের স্বার্থে একাধিক পদক্ষেপ গ্রহণ করেছে বলেও তিনি জানান । এই পরিস্থিতিতে একজনের অভিজ্ঞতা থেকে অন্যজন শিক্ষা নিতে পারে এবং ভবিষ্যতের পরিকল্পনা গ্রহণ করতে পারে । তাই এ দিনের বৈঠকে প্রতিনিধিরা যে মতামত দেন , সেই অনুযায়ী সরকার আগামী দিনে কার্যকরী পদক্ষেপ গ্রহণ করবে বলে আশ্বস্ত করেন কেন্দ্রীয় মন্ত্রী। বৈঠকে অন্যদের মধ্যে কেন্দ্রীয় বাণিজ্য ও শিল্প প্রতিমন্ত্রী শ্রী হরদীপ সিং পুরী, কেন্দ্রীয় বাণিজ্যসচিব, ডিজিএফটির মহানির্দেশক উপস্থিত ছিলেন।
CG/SS
(Visitor Counter : 52
প্রধানমন্ত্রীরদপ্তর
প্রধানমন্ত্রী কোভিড-১৯ আপদকালীন তহবিলে সাহায্য করার জন্য মালদ্বীপের সরকার –এর প্রশংসা করেছেন
নতুন দিল্লি, ২১ মার্চ ২০২০
প্রধানমন্ত্রী নরেন্দ্র মোদী কোভিড-১৯ আপদকালীন তহবিলে ২ লক্ষ্ মার্কিন ডলার সাহায্য করার জন্য মালদ্বীপ সরকারের প্রতি গভীর কৃতজ্ঞতা প্রকাশ করেছেন।
এক টুইট বার্তায় প্রধানমন্ত্রী বলেছেন, “এই সাহায্য বিশ্বব্যাপী কোভিড-১৯ মহামারী মোকাবিলায় সম্মিলিত লড়াইয়ের সঙ্কল্প আরও দৃঢ় করবে। ”
(CG/TG
নারীওশিশুবিকাশমন্ত্রক
হিংসায় ক্ষতিগ্রস্ত মহিলাদের জন্য ২৪/৭ হেল্পলাইনের সূচনা করেছেন মহিলা ও শিশু কল্যাণ মন্ত্রী শ্রীমতী স্মৃতি ইরানি
নয়াদিল্লি, ২৭ জুলাই, ২০২১
সারা দেশে মহিলাদের সুরক্ষা ও নিরাপত্তা ব্যবস্থার মানোন্নয়নে এবং মহিলাদের সার্বিক কল্যাণে কেন্দ্রীয় সরকারের প্রচেষ্টার সঙ্গে সঙ্গতি রেখে মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি আজ জাতীয় মহিলা কমিশনের দিবারাত্রি ২৪/৭ সহায়তা নম্বরের  সূচনা করেছেন। এই হেল্পলাইন নম্বর চালু করার উদ্দেশ্যই হ’ল হিংসার শিকার মহিলাদের দিবারাত্রি সহায়তা দেওয়া এবং সাহায্যের জন্য পুলিশ, হাসপাতাল, জেলা আইনি পরিষেবা কর্তৃপক্ষ, মনস্তাত্বিক পরিষেবা প্রভৃতি সুবিধা পৌঁছে দেওয়া।
ভার্চ্যুয়াল পদ্ধতিতে হেল্পলাইন নম্বরের সূচনা করে শ্রীমতী ইরানি এ ধরনের উদ্যোগ গ্রহণের জন্য জাতীয় মহিলা কমিশনের প্রচেষ্টার প্রশংসা করেন। তিনি বলেন, ডিজিটাল এই হেল্পলাইনের মাধ্যমে মহিলাদের কাছে একটি বার্তা যাবে। এই বার্তায় যখনই তাঁদের সহায়তার প্রয়োজন পড়বে, তখনই সরকার ও কমিশন তাঁদের পাশে দাঁড়াবে। মহামারীর সময়, বিশেষভাবে মহিলাদের সাহায্যের জন্য শ্রীমতী ইরানি কমিশনের অসামান্য প্রচেষ্টার প্রশংসা করেন। তিনি বলেন, জাতীয় মহিলা কমিশন এবং মহিলা ও শিশু কল্যাণ মন্ত্রকের অংশীদারিত্ব দুর্দশাগ্রস্ত মহিলাদের সহায়তায় সবরকম সাহায্য পৌঁছে দেওয়ার ক্ষেত্রে সুদূরপ্রসারী ভূমিকা নেবে।
এই উপলক্ষে জাতীয় মহিলা কমিশনের চেয়ারপার্সন শ্রীমতী রেখা শর্মা বলেন, এই হেল্পলাইন নম্বর চালু হওয়ার ফলে কমিশনের বর্তমানে চালু অভিযোগ দাখিল ব্যবস্থা আরও শক্তিশালী হবে। এমনকি, এই হেল্পলাইনের মাধ্যমে হিংসার শিকার মহিলাদের কাছে সহায়তা ও মনস্তাত্বিক পরামর্শ সময় মতো পৌঁছে দেওয়া সম্ভব হবে।
দিবারাত্রি ২৪ ঘণ্টা সচল এরকম হেল্পলাইন নম্বর চালু করার উদ্দেশ্য হ’ল – হিংসার শিকার মহিলাদের যাবতীয় সাহায্য প্রদান করা এবং তাঁদের কাছে পুলিশ, হাসপাতাল, জেলা আইনি পরিষেবা কর্তৃপক্ষ, মনস্তাত্বিক পরিষেবার সুবিধা পৌঁছে দেওয়া। প্রশিক্ষিত বিশেষজ্ঞদের নিয়ে একটি দল এই হেল্পলাইন নম্বর অপারেট করবে। ১৮ বছর বা তার বেশি বয়সী যে কোনও মে বা মহিলা এই হেল্পলাইন নম্বরে যোগাযোগ করে সহায়তা চাইতে পারেন।
উল্লেখ করা যেতে পারে, দেশে মহিলা অধিকার সুরক্ষা, মহিলাদের কল্যাণ ও তাঁদের সঙ্গে যুক্ত বিভিন্ন অভিযোগের তদারককারী বিধিবদ্ধ সংস্থা হিসাবে জাতীয় মহিলা কমিশন কাজ করে থাকে। কেন্দ্রীয় ইলেক্ট্রনিক্স ও তথ্য প্রযুক্তি মন্ত্রকের ডিজিটাল ইন্ডিয়া কর্পোরেশনের সঙ্গে সহযোগিতায় এই হেল্পলাইন নম্বর চালু করা হয়েছে। হেল্পলাইন নম্বর চালু করার উদ্বোধনী অনুষ্ঠানে মহিলা ও শিশু কল্যাণ মন্ত্রকের সচিব শ্রী ইন্দিবর পান্ডে, জাতীয় মহিলা কমিশনের সদস্য শ্রী বিনয় ঠাকুর প্রমুখ ভার্চ্যুয়াল পদ্ধতিতে যোগ দেন।
CG/BD/SB
(Visitor Counter : 289